Helyszín | Drótostót Alapítvány
Békés megye, Doboz - Szanazug
A Kettős-Körös a Fekete és Fehér-Körös összefolyásával Szanazugnál kezdi útját. A több ezer éves múltra visszatekintő Szana ősi település volt, mely a két köröst összekötő hajóútról, vízimalmokról, a környező kisebb folyásokról és erekről vált ismerté. A táj jelenlegi arculatát a folyószabályozások által 1874-től itt összefolyó Fekete és Fehér-Körös által nyerte el.
A gyulai oldalon az összefolyásnál találod a Nádas Kempinget, büfékkel, szálláslehetőséggel, hajórámpával, gyalogos komppal, homokos stranddal és kikötővel.
A folyó túloldalán található Doboz települése, a part betonúton megközelíthető.
Ez az oldal is jól kiépített, üdülő, ifjúsági tábor, motel, kisbolt, étterem, hajórámpa, ingyenes parkolási lehetőség biztosított mindenki számára, a fürdőzőket itt is homokos strand várja.
Békéscsabáról Sarkad, Doboz felé haladj tovább, ha az indulási oldalra, a Nádas kempinghez szeretnél megérkezni, akkor a dobozi híd előtt jobbra (tábla mutatja ”Gyula felé”) kell fordulnod, kb. 4 km-t haladsz a gáttal párhuzamosan, majd egy aszfaltozott bekötőút - a töltésen át - bevezet a Nádas Kempinghez.
Ha szeretnél kényelmesen, ingyen parkolni, akkor menj át a hídon. Doboz településen az első nagyobb kereszteződésben (a kompot tábla jelzi) fordulj jobbra, haladj tovább és kis idő múlva megérkezel a nyaralóövezetbe. Az autódat leteheted a kiépített parkolóban - egyébként itt mindenhol engedélyezett a parkolás - innen pár perc séta a gyalogos komp, ami kettőszáz forint fejében átvisz az indulási oldalra.
Sajnos kiépített kerékpárút nem vezet Szanazugra, Békéscsabáról közúton kb 25 perc alatt, Gyuláról kb. 20 perc alatt célhoz érhetsz.
Békéscsaba (buszpályaudvar) Doboz – Szanazug
helyközi járat indul: 840 1225 órakor
Doboz (községi megállóból) - Békéscsaba felé
helyközi járat indul: 1150, 1245, 1320, 1415, 1455, 1605 órakor
Donoz - Szanazugból 1828 órakor indul helyközi járat Békéscsabára.
Nézd meg a menetrendet!
Várunk a Szanazugi Evickélésen!